ACORDO REGULADOR DO PREZO PÚBLICO POR PRESTACIÓN DO SERVIZO DE VENDA DE EMBRIÓNS BOVINOS POLA FINCA DE MOURISCADE A OUTRAS PRESTACIÓNS DE CARÁCTER ACCESORIO.
ADMINISTRACIÓN LOCAL — Provincial — Deputación Provincial (Ordenanzas e Regulamentos, 03/11/2023)

A Xunta de Goberno da Deputación de Pontevedra, na sesión ordinaria do día 27 de outubro de 2023, en virtude das facultades que lle confiren os artigos 41 a 47 e 148 e concordantes do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, da autorización prevista nos artigos 4 e 8 da Ordenanza xeral reguladora dos prezos públicos e do acordo de delegación do Pleno na Xunta de Goberno para fixar e modificar os prezos públicos, e co previo ditame favorable da Comisión Informativa de Transparencia, Réxime Interno e Facenda, adoptou o seguinte acordo: Primeiro.— Aprobar a modificación do acordo regulador do prezo público pola prestación de servizos de preparación e implantación de embrións na Finca de Mouriscade que afecta a súa denominación (Acordo regulador do prezo público por prestación do servizo de venda de embrións bovinos pola Finca de Mouriscade e outras prestacións de carácter accesorio), articulado e cadro de tarifas, de conformidade co seguinte detalle: Constitúe obxecto deste prezo público o establecemento dos prezos ou tarifas correspondentes á prestación do servizo de venta de embrións e prestacións accesorias conforme ao disposto no “Regulamento para a prestación do servizo de venda de embrións bovinos pola Finca de Mouriscade e outras prestacións de carácter accesorio”. Están obrigados ao pago do prezo público aquí regulado as persoas físicas ou xurídicas que soliciten e resulten beneficiarias do servizo de venda de embrións e/ou prestacións complementarias segundo o procedemento previsto no “Regulamento para a prestación do servizo de venda de embrións bovinos pola Finca de Mouriscade e outras prestacións de carácter accesorio”. O prezo público esixirase de conformidade co cadro de tarifas previsto no anexo. Sobre estes prezos aplicarase o IVE correspondente. O prezo correspondente á prestación do servizo de venta de embrións ingresarase en calidade de depósito previo no prazo de 5 días naturais a contar desde o seguinte á xeración do documento de pago obtido coa solicitude. Unha vez ingresado o importe correspondente e formalizada a reserva dos embrións pola entidade solicitante, aprobarase a liquidación correspondente. O importe abonado por este concepto, só poderá ser obxecto de devolución, por imposibilidade da retirada do embrión por causas imputables ao Servizo. A perda do dereito á retirada por causas imputables ao interesado, isto é, por incumprimento dos requisitos e prazos previstos no Regulamento, non conleva dereito á devolución. O prezo correspondente aos servizos distintos da venda previstos no cadro de tarifas, liquidaranse unha vez prestado o servizo, con notificación ao interesado do documento de pago, resultando de aplicación os prazos para o pagamento previstos no artigo 62 da Lei 58/2003, Xeral Tributaria. O pago destes prezos poderase realizar en calquera sucursal, por banca electrónica e nos caixeiros habilitados de ABANCA. A través da internet ( http:/www.abanca.com/es/pago-de-recibos ) poderase realizar o pago con tarxeta, sen necesidade de ser cliente da entidade, e introducindo os datos identificativos que figuran no documento de pago. Os medios de pago e entidades colaboradoras poderán ser modificados ou ampliados, incluíndo a información actualizada no documento de pago. A entrada en vigor deste acordo regulador condiciónase á publicación do texto íntegro no Boletín Oficial da Provincia, así como á aprobación e entrada en vigor do Regulamento para a prestación do servizo de venda de embrións bovinos pola Finca de Mouriscade e outras prestacións de carácter accesorio. Segundo.— Dispor a publicación no Boletín Oficial da Provincia de Pontevedra do texto íntegro do Acordo regulador coa incorporación das modificacións aprobadas. O que se fai público para xeral coñecemento e efectos. Contra o presente acto, que esgota a vía administrativa, poderá interporse potestativamente recurso de reposición ante o seu órgano autor, no prazo de 1 mes contado desde o día hábil seguinte á data de publicación. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (artigos 124.2 e 24.1 e 2 da Lei 39/2015). En todo caso, poderá interporse recurso contencioso-administrativo ante o Xulgado competente deste orde de Pontevedra (artigos 8 e 14 da Lei 29/1998, de 13 de xullo), se ben o prazo para isto será de dous meses a contar desde o día seguinte hábil á data de publicación. De optarse pola interposición do recurso de reposición, o recurso contencioso-administrativo non poderá interpoñerse ata que aquel sexa resolto expresamente ou por silencio administrativo. Os prazos neste caso serán de dous meses (se a resolución fose expresa) ou seis meses (de ser presunta, desde que se entenda desestimado). Isto sen prexuízo de interpor calquera outro recurso que estime e sexa conforme a Dereito. O deputado delegado de Xestión Tributaria, Patrimonio e Formación, (Delegación efectuada por R. P. nº 2023006130 de data 2-08-2023) Alfonso Miguel Banu Clapa. O secretario, Carlos Cuadrado Romay. Asinado dixitalmente á marxe.